title: Suv-moy holatidagi surtmalar - Saqlash vazirligi toshkent farmatsevtika instituti dori turlari texnologiyasi kafedrasi
text: IX DF bo’yicha kaliy yodid surtmasi ofitsinaldir (Unquentum Kalii Jodidum).
  Rp.:Kalii Iodidi 50,0
  Natrii thiosulfatis 1,0
  Aquae purificatae 44,0
  Lanolini anhydrici135
  Basis Emulsiones 270,0
  M.f.ung.
  D.S. Buqoqqa qarshi surtma.
  Tayyorlash jarayoni quyidagicha: 44 ml suvda 50 g kaliy yodid va 1 g natriy tiosulfat
  havonchada eritiladi. Eritmaga 135 g suvsiz lanolin qo’shib, to suv to’liq shimguncha
  aralashtiriladi, so’ngra unga 270 g cho’chqa yog’i yoki emulsiyali asos qo’shib aralashtiriladi.
  Surtma tarkibiga natriy tiosulfatni qo’shishdan maqsad, saqlash jarayonida
  erkin holda ajralishi
  mumkin bo’lgan yodni bog’lashdir. Cho’chqa yog’idan surtmalar ex tempore tayyorlanadi.
  Buqoqda limfatik tugunlar shishganda ishlatiladi. Magistral dorixatlarga misol keltiramiz:
  Rp.:Argenti nitratis 0,1
  Vinylini
  Lanolini anhydrici aa 1,0
  Vaselini 8,0
  M.f. ung.
  D.S. Antiseptik surtma
  Bu shakli o’zgargan Mikulich surtmasi (peruan balzami o’rniga, vinilin — Shostakovskiy
  balzami ko’rsatilgan). Kumush nitratni bir necha tomchi tozalangan
  suvda eritib lanolin bilan
  aralashtiriladi, so’ngra qisman vazelin qo’shiladi. Shundan keyin qolgan vazelin bilan
  Shostakovskiy balzami (ya’ni vinilin) aralashmasi aralashtiriladi.
  Peruan balzamidan farqli
  o’laroq, bu vazelinda eriydi, shuning uchun kumush nitratning
  qaytarilishi Mikulich
  surtmasidagiga nisbatan tezroq ketadi.
  Rp.: Aethacridini lactatis 0,05
  Lanolini anhydrici
  Vaselini
  Aq.purificatae aa 10,0
  M.f. ung.
  D.S.Antiseptik surtma.
  Tozalangan suvda etakridin laktat eritilib (yarim kolloid eritma) avval lanolin bilan, so’ngra
  vazelin qo’shib aralashtiriladi.
  Kolloid eritmalar ham dispers fazaga kiritilishi mumkin, masalan: kollargol:
  Rp.: Collargoli 1,5
  Aq. purificatae 0,5
  Cerae flavae 1,0
  Adipis suilli 9,0
  M.f. ung.
  D.S. YAraga surtish
  uchun va piodermiyada
  Kollargol surtmalarga gidrogel holida qo’shiladi. Buning uchun kollargolni suv bilan
  ishqalab, so’ngra sovutilgan mum va cho’chqa yog’i qotishmasi bilan aralashtiriladi.
  Surtmalar tarkibiga quyuq ekstraktlar ham eritma holida qo’shiladi.
  Ular avval teng
  miqdordagi spirt-suv-glitserinli (1:6:3 nisbatda) aralashmada eritiladi, so’ngra surtma aralashmasi
  tarkibiga kiritiladi.